Občina Medvode, Cesta komandanta Staneta 12, 1215 Medvode, na podlagi 58. člena Zakona o javnih uslužbencih (Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 195/20, 28/21 - skl. US, 202/21 - odl. US, 206/21 - ZDUPŠOP, 3/22 - ZDeb) objavlja interni natečaj za zasedbo uradniškega delovnega mesta

**VIŠJI SVETOVALEC (DM 25)**

Delovno mesto Višji svetovalec, DM 25, šifra C027010, je uradniško delovno mesto, ki se lahko opravlja v nazivu Višji svetovalec II in Višji svetovalec I.

Kandidat, ki se bo prijavil na prosto delovno mesto, mora izpolnjevati naslednje pogoje:

* Šesta raven – podraven 6/2:

16202 Najmanj visokošolsko strokovno izobraževanje (prejšnje)/ visokošolska

strokovna izobrazba (prejšnja)

16203 Najmanj visokošolsko strokovno izobraževanje (prva bolonjska stopnja)/

visokošolska strokovna izobrazba (prva bolonjska stopnja)

16204 Najmanj visokošolsko univerzitetno izobraževanje (prva bolonjska stopnja)/

visokošolska univerzitetna izobrazba (prva bolonjska stopnja)

Področje: arhitektura, prostorsko načrtovanje in gradbeništvo.

- najmanj pet let delovnih izkušenj,

- opravljen strokovni izpit iz upravnega postopka,

- opravljeno obvezno usposabljanje za imenovanje v naziv,

* znanje uradnega jezika,
* državljanstvo Republike Slovenije,
* ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti in ne sme biti obsojen na nepogojno kazen zapora v trajanju več kot šest mesecev,
* zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih za eno stopnjo nižje izobrazbe, razen pripravništva. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero kandidira oseba, pri čemer se upošteva čas opravljanja takega dela in stopnja izobrazbe. Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oz. magisterijem znanosti (prejšnjim) ali magistrsko izobrazbo (druge bolonjske stopnje). Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Prednost bodo imeli kandidati, ki dobro poznajo pripravo prostorskih aktov (OPPN in OPN), pripravo predlogov drugih predpisov in raznovrstnih aktov s področja urejanja prostora ter predpise o graditvi objektov in urejanju prostora.

Okvirno delovno področje je delo na Oddelku za okolje, prostor in razvoj. Naloge, ki se bodo opravljale na delovnem mestu:

* organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi
* sodelovanje pri oblikovanju sistemskih rešitev in drugih najzahtevnejših gradiv
* vodenje in odločanje v zahtevnih upravnih postopkih
* neposredna pomoč pri izvajanju strokovnih nalog z delovnega področja notranje organizacijske enote, zlasti s področja urejanja prostora in okolja
* sodelovanje pri pripravi vsebinskih osnov za izdelavo splošnih in posamičnih aktov občine s področja notranje organizacijske enote
* sodelovanje pri pripravi programskih izhodišč za sprejemanje aktov občine
* sodelovanje pri pripravi odlokov ter drugih gradiv za občinski svet in njegova delovna telesa z delovnega področja notranje organizacijske enote
* vodenje in koordinacija dela pri pripravi prostorskih aktov (OPPN in OPN) s področja prostora in varstva prostora
* sodelovanje pri pripravi predlogov predpisov in raznovrstnih aktov s področja urejanja prostora
* sodelovanje pri pripravi strategij prostorskega razvoja občine
* sodelovanje pri pripravi predpisov in drugih zahtevnejših gradiv
* izbira lokacijskih informacij za gradnjo objektov in potrdil o namenski rabi
* opravljanje drugih upravnih nalog podobne zahtevnosti
* samostojna priprava zahtevnih analiz, razvojnih projektov, informacij, poročil in drugih zahtevnih gradiv
* samostojno opravljanje drugih zahtevnejših nalog z delovnega področja in po odredbi predpostavljenega.

Prijava mora vsebovati pisno izjavo, iz katere mora biti razvidno:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznem delodajalcu ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. ali ima opravljen strokovni izpit iz upravnega postopka - v kolikor ima kandidat opravljen strokovni izpit, navede številko in datum izdaje potrdila);
4. ali ima opravljeno obvezno usposabljanje za imenovanje v naziv - v kolikor ima kandidat opravljeno usposabljanje za imenovanje v naziv, navede številko in datum izdaje potrdila);
5. da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. da za namen te interne objave dovoljuje Občini Medvode, pridobitev podatkov iz prejšnje točke tega razpisa iz uradnih evidenc; primeru da kandidat z vpogledom v uradne evidence ne soglaša, bo moral sam predložiti ustrezna dokazila;
2. da se komunikacija med kandidatom in delodajalcem lahko opravlja preko elektronske pošte.

Prijava naj vsebuje življenjepis, kandidat pa naj poleg navedb o formalni izobrazbi navede tudi druga znanja in veščine, ki jih je pridobil.

V izbirnem postopku se bodo za preverjanje strokovne usposobljenosti uporabljale metode v skladu z 22. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10), na podlagi katerih se bodo kandidati postopno izločali.

V izbirni postopek se v skladu z 21. členom Uredbe o postopku za zasedbo prostega delovnega mesta v organih državne uprave in v pravosodnih organih ne uvrsti kandidat, ki ne izpolnjuje natečajnih pogojev.

Z izbranim kandidatom bo sklenjeno delovno razmerje za nedoločen čas s šestmesečnim poskusnim delom. Izbrani kandidat bo delo opravljal v uradniškem nazivu Višji svetovalec II, z možnostjo napredovanja v višji naziv istega kariernega razreda. Izbrani kandidat bo delo opravljal na sedežu Občine Medvode, Cesta komandanta Staneta 12, 1215 Medvode in na terenu. Polni delovni čas bo razporejen v skladu z internim pravilnikom, posebnost delovnega časa je občasno sodelovanje na sejah organov občine in drugih organov izven običajnega delovnega časa.

Kandidat vloži prijavo v pisni obliki, ki jo pošlje v zaprti ovojnici z označbo (interni natečaj – Višji svetovalec, DM 25, na naslov: **Občina Medvode, Cesta komandanta Staneta 12, 1215 Medvode, in sicer v roku 10 dni od objave internega natečaja na spletni strani Portala GOV.SI.** Za pisno obliko prijave se šteje tudi elektronska oblika, poslana na elektronski naslov občine: [**obcina@medvode.si**](mailto:obcina@medvode.si), s pripisom **»Prijava na interni natečaj – Višji svetovalec, DM 25«**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni v roku 8 dni po izbiri. Obvestilo o končanem internem natečajnem postopku bo objavljeno na spletni strani občine.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Informacije o izvedbi internega natečaja kandidat dobi na tel. 01 361 95 27 (vodja oddelka) in na tel. 01 361 95 24 (Ankica J. Kožar).